101 



— i Overensstemmelse med Tidsaanden — af det paafaldende 

 og sjældne i Dyreriget, af kuriøse, fremmede Former; Hjemlan- 

 dets almindelige Skabninger var for dagligdags til, at Videnskaben 

 kunde beskæftige sig nærmere med dem. 



Men netop fordi vor Fauna saaledes gennemgaaende forsøm- 

 tes af Fagmændene, er det værd at lægge Mærke til, naar man 

 finder den behandlet af Lægmænd. Ud fra denne Betragtning 

 turde det nedenfor meddelte Haandskrift^ af Peder Syv maa- 

 ske kunne paaregne nogen Interesse hos Zoologer, selv om det 

 ikke yder nye Bidrag til Faunaen, og dets Værdi væsentlig maa 

 siges at være af literaturhistorisk og sproglig Art. 



Peder Syv, der levede fra 1631 til 1702, var først Rektor i 

 Næstved, siden Præst i Hellested (Stevns Herred). I vor Sprog- 

 forsknings Historie har han vundet et anset Navn; hans danske 

 Grammatik (1685) var den første Fremstilling af Modersmaalet, 

 som fremkom paa Dansk (tidligere danske Grammatikker var 

 skrevne paa Latin); men størst Fortjeneste har han maaske dog 

 indlagt sig som Udgiver af danske Ordsprog (1682—88) og Folke- 

 viser (1695). Som en typisk Repræsentant for Polyhistorernes 

 Tidsalder har han imidlertid ved Siden af dette sit Hovedfag, 

 strejfet ind paa de fleste af Datidens videnskabelige Discipliner, 

 og den Kærlighed til Fædrelandet og Sans for det hjemlige, som 

 viser sig saa stærkt paa det sproglige Omraade, gaar igennem 

 hele hans Virksomhed; han interesserer sig baade for vore hi- 

 storiske Minder, vor gamle Literatur og for vor Plante- og Dyre- 

 verden. Men det er gaaet ham som mange andre Polyhistorer: 

 han spredte sig videre, end han kunde magte, selv med den store 

 Flid han udfoldede; flere af hans Arbejder er aldrig naaet læn- 

 gere end til Udkast og tilfældige Notitser. Dette gælder ogsaa 

 Haandskriftet om Dyrene; det er at betragte som en Samling af 



^ Haandskriftet, af hvilket her kun meddeles det, som omhandler Fuglene, 

 er i sin Helhed udgivet af mig i Danske Studier 1909, p. 51—68. Det findes 

 i den Rostgaardske Manuskriptsamling paa Universitetsbiblioteket (No. 21 4to) 

 og udgør de sidste 30 Blade af et tykt Bind med mange Excerpter, særlig af 

 historisk Indhold. Det bærer Titlen »Dyvr her i Norden«, men omhandler 

 væsentlig danske Dyr, (Fiske, Aves, Firefødde, Insecta, Orme), og er omtalt af 

 Suhm i Samlinger til den Danske Historie I, 2, p. 140; Krøyer har benyt- 

 tet et og andet af den ichthyologiske Del i Danmarks Fiske, Kai kar har 

 brugt det i sin Ordbog over det ældre danske Sprog og P.K.Thorsen i sin 

 Bog om Sejerømaalet, hvoraf fremgaar, at enkelte af de Syvske Fuglenavne 

 (f. Eks. Strandterne, Hytte, Ortand og Tillip) endnu findes i Sejerø-Dialekten. 



8 



